smcproject/ml-wiki-sentences huggingface dataset:
തങ്ങളുടെ സമൂഹത്തിനായി സ്വയം നിർമ്മിച്ച വീടുകളിൽ ജീവിക്കുകയും ഒന്നിച്ചിരുന്ന് നിശ്ശബ്ദതയിൽ ഭക്ഷണം കഴിക്കുകയുമായിരുന്നു അവരുടെ രീതി.
സ്വന്തം നേതാക്കന്മാരെ അവർ പൊതുസമ്മതിയോടെ തെരഞ്ഞെടുത്തു.
എസ്സീനുകൾക്കിടയിൽ സ്വകാര്യസ്വത്ത് ഉണ്ടായിരുന്നില്ല.
ഉണ്ടായിരുന്നതെല്ലാം സമൂഹത്തിന്റെ പൊതുസ്വത്തായിരുന്നു.
"എന്റേതും നിന്റേതും അങ്ങയുടേതാണ്" എന്ന ഹസീദേയ ആദർശം അവർ പിന്തുടർന്നു.
ലളിതമായ ഭഷണവും ചിട്ടയായ ജീവിതവും മൂലം എസ്സീനുകളിൽ പലരും നൂറും അതിലധികവും വയസ്സുവരെ ജീവിച്ചിരുന്നെന്ന് ജോസെഫസ് പറയുന്നു.
വെളുത്ത ലിനൻ വസ്ത്രമാണ് അവർ ധരിച്ചിരുന്നത്.
വിസർജ്ജ്യം മണ്ണിൽ കുഴിച്ചുമൂടാനായി ഒരു ചെറിയ മൺകോരി ഓരോരുത്തനും കൊണ്ടുനടന്നിരുന്നു.
വിസർജ്ജ്യത്തിന്മേൽ സൂര്യരശ്മിപതിക്കാൻ അനുവദിക്കുന്നത് സൂര്യനോട് ആരാധനയോടടുത്ത മനോഭാവം പുലർത്തിയിരുന്ന അവർ ഇഷ്ടപ്പെട്ടില്ല.
വിസർജ്ജനാനന്തരം ശ്രദ്ധാപൂർവമുള്ള ക്ഷാളനവും അവർക്ക് വിധിച്ചിരുന്നു.
തികഞ്ഞ സമാധാനവാദികളായിരുന്ന അവർ യുദ്ധോപകരണങ്ങൾ ഉണ്ടാക്കുന്നതിൽ നിന്ന് ഒഴിഞ്ഞുനിന്നു.
68-ൽ തീത്തൂസിന്റെ റോമൻ സൈന്യം യെരുശലേമിനെ ആക്രമിച്ചപ്പോൾ അവർ മറ്റു യഹൂദർക്കൊപ്പം ദേവാലയത്തിന്റെ രക്ഷക്കെത്തുകയും എല്ലാവരും തന്നെ മരിച്ചുവീഴുവോളം പൊരുതുകയും ചെയ്തു.
അതികഠിനമായ പീഡനങ്ങൾ പോലും അവരുടെ മനസ്സുമാറ്റിയില്ല.
മരണത്തെ സന്തോഷവന്മാരായി, മറ്റൊരു ജീവനിലേയ്ക്കുള്ള പ്രവേശനമെന്ന മട്ടിൽ അവർ സ്വാഗതം ചെയ്തു.
അനുസരണത്തിനും, സത്യസന്ധതക്കും, സം‌യമത്തിനും, നീതിക്കും എസ്സീനുകൾ ഏറെ പ്രാധാന്യം നൽകി.
എല്ലാത്തരത്തിമുള്ള ശപഥങ്ങൾ അവർക്ക് നിഷിദ്ധമായിരുന്നു.
അതിനാൽ ഹേറോദോസ് രാജാവ് പോലും അവരെ വിധേയത്വശപഥത്തിൽ നിന്ന് ഒഴിവാക്കി.
രോഗികളേയും വൃദ്ധരേയും അവർ ശ്രദ്ധാപൂർവം ശുശ്രൂഷിക്കുകയും അപരിചിതരോട് കരുണകാട്ടുകയും ചെയ്തു.
രോഗശാന്തിക്കുപകരിക്കുന്ന ഔഷധങ്ങൾക്കായി അവർ പ്രകൃതിയിലും ഖനിജങ്ങളിലും തിരഞ്ഞു.
എല്ലാ മനുഷ്യരേയും തുല്യരായി കണക്കാക്കിയ അവർക്ക് അടിമത്തം നിഷിദ്ധമായിരുന്നു.
തത്ത്വചിന്തയെ നിഷ്പ്രയോജനവും മനുഷ്യന്റെ കഴിവിന് അപ്പുറവും ആയി കരുതി വർജ്ജിച്ചെങ്കിലും സന്മാർഗ്ഗശാസ്ത്രത്തിന് എസ്സീനുകൾ ഏറെ പ്രാധാന്യം കല്പിച്ചു.
സസ്യഭോജികളായിരുന്ന അവർ വീഞ്ഞ് ഉൾപ്പെടെയുള്ള ലഹരിപദാർത്ഥങ്ങൾ വർജ്ജിച്ചു.
സാബത്താചരണത്തിൽ കാട്ടിയ അതിനിഷ്ഠ അവരുടെ ഒരു പ്രത്യേകതയായിരുന്നു.
സാബത്തു നിയമത്തോടുള്ള പ്രതിബദ്ധതമൂലം ആ ദിവസം വിസർജ്ജനം പോലും അവർക്ക് നിഷിദ്ധമായിരുന്നു.
എസ്സീനുകളിൽ വിവാഹിതരായിരുന്നവർ ബുധനാഴ്ച മാത്രമേ ലൈംഗിക ബന്ധത്തിൽ ഏർപ്പെട്ടിരുന്നുള്ളു.
ഗർഭധാരണത്തേയും പ്രസവത്തേയും സംബന്ധിച്ച അവരുടെ കണക്കുകൂട്ടൽ അനുസരിച്ച് ബുധനാഴ്ചത്തെ ലൈംഗികബന്ധം സാബത്തിലെ പ്രസവത്തിലേയ്ക്ക് നയിക്കുകയില്ലെന്ന വിശ്വാസമായിരുന്നു ഇതിനു പിന്നിൽ.
പഞ്ചാംഗം
സൂര്യനോട് എസ്സീനുകൾക്ക് ആരാധനയ്ക്കടുത്ത മനോഭാവമായിരുന്നു.
മറ്റു യഹൂദവിഭാഗങ്ങളുടെ പഞ്ചാംഗം ചാന്ദ്രമാസത്തെ ആശ്രയിച്ചായിരുന്നു.
എസ്സീനുകളുടെ പഞ്ചാംഗമാകട്ടെ സൂര്യനെ ആശ്രയിച്ചുള്ളതായിരുന്നു.
മുപ്പതു ദിവസം വീതമുള്ള 12 മാസങ്ങൾ ചേർന്ന വർഷത്തെ അവർ മൂന്നു മാസങ്ങൾ ഉള്ള നാലു ഋതുക്കളായി തിരിച്ചു.
ഓരോ ഋതുവിനും ഒടുവിൽ, ഒരു ഋതുവിന്റേയും ഭാഗമല്ലാത്ത ഒരു ദിവസം കൂടി ഉണ്ടായിരുന്നതിനാൽ, അവരുടെ ഒരു വർഷത്തിൽ 364 ദിവസം ഉണ്ടായിരുന്നു.
എല്ലാക്കാലത്തും വർഷാരംഭവും തിരുനാളുകളും, ആഴ്ചയിലെ ഒരേ ദിവസം തന്നെ വരുമെന്നുറപ്പാക്കാൻ ഈ കാലഗണനാരീതിയ്ക്കു കഴിഞ്ഞു.
യുഗാന്തബോധം
എസ്സീൻ വിശ്വാസം ദ്വൈതചിന്തയിൽ (dualism) ഉറച്ചതായിരുന്നു.
"പ്രകാശത്തിന്റെ പുത്രന്മാർ" എന്നു സ്വയം വിശേഷിപ്പിച്ച അവർക്ക് സാധാരണയഹൂദരടക്കം മറ്റുള്ളവരൊക്കെ "ഇരുട്ടിന്റെ മക്കൾ" ആയിരുന്നു.
യുഗാന്തബോധവും രക്ഷകപ്രതീക്ഷയും എസ്സീനുകളുടെ വിശ്വാസത്തിന്റെ മൗലിക ഘടകങ്ങളിൽ പെട്ടിരുന്നു.
മനുഷ്യചരിത്രം താമസിയാതെ അതിന്റെ സമാപ്തിയിലെത്തുമെന്നും സമാപനനാടകത്തിൽ മുഖ്യപങ്കാളികാളായിരിക്കും തങ്ങളെന്നും അവർ കരുതി.
ഇതിന്റെ അടിസ്ഥാനത്തിൽ തങ്ങളെത്തന്നെ സേനാവ്യൂഹങ്ങളായി തിരിച്ച്, യുഗസമാപ്തിയിൽ നടക്കാനിരിക്കുന്ന യുദ്ധത്തിലെ സമരങ്ങളുടെ ചിത്രം വരച്ചുകാട്ടുന്ന ഒരു "യുദ്ധച്ചുരുൾ" (war scroll) പോലും അവർ എഴുതിയുണ്ടാക്കി.
എബ്രായബൈബിളിലെ പ്രവചനങ്ങളെ, അവയെല്ലാം തങ്ങളുടെ നാളുകളിൽ നിറവേറിക്കൊണ്ടിരിക്കുകയാണെന്ന മട്ടിൽ വ്യാഖ്യാനിക്കുന്ന "പെഷർ" (Pesher) എന്ന രചനയും കുമ്രാൻ ഗ്രന്ഥശേഖരത്തിലെ പ്രധാന ഭാഗമാണ്.
മരണാനന്തരജീവിതത്തിൽ വിശ്വസിച്ചിരുന്നെങ്കിലും ആത്മാവിന്റെ മാത്രം പുനരുത്ഥാനത്തെ അടിസ്ഥാനത്തിലുള്ളതായിരുന്നു ആ വിശ്വാസം.
എസ്സീനുകളിൽ ഭൂരിപക്ഷവും അവിവാഹിതരായി കഴിഞ്ഞു.
ചിലർ ഗൃഹസ്ഥാശ്രമികളായി പട്ടണങ്ങളിൽ ജീവിച്ചിരുന്നെങ്കിലും സന്താനോത്പാദനത്തിനു വേണ്ടി മാത്രമേ ലൈംഗികബന്ധത്തിൽ ഏർപ്പെട്ടിരുന്നുള്ളു.
ഈ സമൂഹത്തിന്റെ നിലനില്പ് പ്രധാനമായും പുറമേ നിന്ന് പുതുതായി അവരോട് ചേർന്നവരെ ആശ്രയിച്ചായിരുന്നു.
എസ്സീൻ സമൂഹത്തിൽ അംഗമാകുന്നതിനുള്ള പ്രക്രിയ ദീർഘവും ദുഷ്കരവുമായിരുന്നു.
ശ്രദ്ധാപൂർവമായ പ്രവേശനച്ചടങ്ങുകളിൽ, പരസ്പരം വിശ്വസ്തത പുലർത്തിക്കൊള്ളമെന്നും വിശുദ്ധരഹസ്യങ്ങൾ പാലിച്ചുകൊള്ളമെന്നും മറ്റുമുള്ള കഠിനശപഥങ്ങളും ഉൾപ്പെട്ടിരുന്നു.
ഈ പ്രവേശനവേളയിൽ മാത്രമാണ് എസ്സീനുകൾക്ക് ഏതെങ്കിലും തരത്തിലുള്ള ശപഥം അനുവദനീയമായിരുന്നത്.
എസ്സീനുകളും ക്രിസ്തുമതവും അന്ദ്രേ ദെൽ സാർത്തോയുടെ സ്നാപകയോഹന്നാൻ
എസ്സീനുകളും ക്രിസ്തുമതവും തമ്മിൽ ചിലകാര്യങ്ങളിൽ അതിശയകരമായ സമാനത കണ്ടെത്താനാവും.
ക്രിസ്തീയവിശ്വാസത്തിന്റെ ആദ്യത്തെ മുഖ്യനിർവാചകനും പ്രചാരകനുമായിരുന്ന പൗലോസ് അപ്പസ്തോലനെ എസ്സീനുകൾ സ്വാധീനിച്ചിരിക്കാം.
"ദൈവത്തിന്റെ നീതി", "പ്രകാശത്തിന്റെ മക്കൾ", "പാപം നിറഞ്ഞ ജഡം" തുടങ്ങിയ എസ്സീൻ ആശയങ്ങൾ അദ്ദേഹത്തിന്റെ ലേഖനങ്ങളിൽ നിറയെ കാണാം.
യേശുവിന്റെ മുന്നോടിയായി കരുതപ്പെടുന്ന സ്നാപകയോഹന്നാനും എസ്സീൻ ആയിരുന്നിരിക്കാമെന്ന് വാദമുണ്ട്.
വെട്ടുക്കിളികളും തേനും ആഹരിച്ച് മരുഭൂമിയിൽ താപസജീവിതം നയിച്ചവനായി പുതിയ നിയമം അദ്ദേഹത്തെ ചിത്രീകരിക്കുന്നു.
എസ്സീൻ-ക്ഷാളനകർമ്മങ്ങളെ അനുസ്മരിപ്പിക്കുന്ന ജ്ഞാനസ്നാനം വഴിയുള്ള നവീകരണത്തിനായി പാപികളെ ആഹ്വാനം ചെയ്ത സ്നാപകയോഹന്നാന്റെ ദൗത്യത്തിലാണ് ക്രിസ്തുമതത്തിന്റെ തുടക്കം.
എസ്സീനുകളും ആദിമക്രിസ്ത്യാനികളും വിശ്വാസികളുടെ, സ്വകാര്യസ്വത്തു വെടിഞ്ഞുള്ള കൂട്ടായ്മയിലും വിശുദ്ധസ്നാനത്തിലും പ്രവചനവരത്തിലും വിശ്വസിച്ചു.
ഇരുകൂട്ടരും ബ്രഹ്മചര്യത്തിന് മേന്മ കല്പിക്കുകയും മിശിഹായുടെ ആഗമനത്തിനായി കാത്തിരിക്കുകയും ദാനധർമ്മങ്ങൾക്കും സാഹോദര്യത്തോടെയുള്ള സ്നേഹവിരുന്നുകൾക്കും പ്രാധാന്യം കല്പിക്കുകയും ചെയ്തു.
പുതിയ നിയമം എസ്സീനുകളെക്കുറിച്ച് മൗനം പാലിക്കുന്നുവെന്നതു തന്നെ ക്രിസ്തുമതത്തിന്റെ ആശയങ്ങളുടേയും അതിന്റെ ആദിമനേതൃത്വത്തിന്റേയും എസ്സീൻ പാശ്ചാത്തലത്തിനു തെളിവായെടുക്കാമെന്ന് യഹൂദവിജ്ഞാനകോശം ചൂണ്ടിക്കാണിക്കുന്നു.
അവലംബം ↑ എഫ്.എഫ്. ബ്രൂസ്, ചാവുകടൽ ചുരുളുകളെക്കുറിച്ച് പുനർവിചാരം.
പാസ്റ്റർനോസ്റ്റർ പ്രെസ്, 1956 1 2 3 എസ്സീനുകൾ, യഹൂദവിജ്ഞാനകോശം ↑ ഹില്ലൽ ന്യൂമാൻ, ബാർ ഇലാൻ സർവകലാശാല: അധികാരത്തോടുള്ള അടുപ്പവും പുരാതനകാലത്തെ വിമതയഹൂദ വിഭാഗങ്ങളും Brill ISBN 90-04-14699-7 ↑ ↑ ↑ 1 2 3 എസ്സീനുകൾ, പുരാതന ഇസ്രായേൽ, അബ്രാഹം മുതൽ റോമാക്കാർ ദേവാലയം നശിപ്പിക്കുന്നതു വരെയുള്ള ഒരു ലഘുചരിത്രം(പുറങ്ങൾ 202-204) 1 2 എസ്സീനുകൾ, ഓക്സ്ഫോർഡ് ബൈബിൾ സഹായി(പുറം 198) 1 2 3 സീസറും ക്രിസ്തുവും, സംസ്കാരത്തിന്റെ കഥ മൂന്നാം ഭാഗം, വിൽ ഡുറാന്റ് (പുറങ്ങൾ 537-38) 1 2 3 എസ്സീനുകൾ, കത്തോലിക്കാ വിജ്ഞാനകോശം 1 2 3 എസ്.രാധാകൃഷ്ണൻ , പൗരസ്ത്യമതങ്ങളും പാശ്ചത്യചിന്തയും(പുറങ്ങൾ 158-63) ↑ ചാൽസ് ഫ്രീമാൻ, The Closing of the Western Mind, the Rise of Faith and the Fall of Reason(പുറം 95) ↑ ചാൾസ് ഫ്രീമാൻ(മേലുദ്ധരിച്ച പുസ്തകം: പുറം 109) ↑ പുതിയ നിയമം, മത്തായി 3:4; മർക്കോസ് 1:6
അശ്വഹൃദയം ഇംഗ്ലീഷ് വിലാസം https://ml.wikipedia.org/wiki/Aswahrudayam
അശ്വഹൃദയം ഒരു ദിവ്യമന്ത്രമാണ് .
കുതിരകളെ തന്റെ നിയന്ത്രണത്തിലാക്കുവാനും, അതിവേഗത്തിൽ അവയെ പായിക്കനും കഴിയുന്ന മന്ത്രമാണ് അശ്വഹൃദയമന്ത്രം .
മഹാഭാരതത്തിൽ നളോപഖ്യാനത്തിൽ ഈ മന്ത്രത്തെക്കുറിച്ച് പ്രതിപാദിക്കുന്നുണ്ട്.
നൈഷധരാജാവായ നളനു ഈ ദിവ്യമന്ത്രം അറിയാമായിരുന്നു.
നളനെ നഷ്ടപ്പെട്ട വിദർഭരാജകുമാരി ദമയന്തി ഋതുപർണ്ണരാജ്യത്ത് നളൻ താമസിക്കുന്നുവെന്ന് സംശയം തോന്നിയതിനാൽ അദ്ദേഹത്തെ തിരിച്ചുകിട്ടുവാൻ ഋതുപർണ്ണനോട് ഒരു ദിവസം കൊണ്ട് വിദർഭയിൽ എത്താൻ പറയുന്നു.
നളനു അശ്വഹൃദയമന്ത്രം അറിവുണ്ടായിരുന്നു എന്ന് ദമയന്തി മനസ്സിലാക്കിയാണ് ഈ അഭ്യർത്ഥന നടത്തുന്നത്.
ഋതുപർണ്ണനെ നളൻ 'അശ്വഹൃദയമന്ത്ര' സഹായത്താൽ ഒരു ദിവസം കൊണ്ട് കുണ്ഡിനത്തിൽ എത്തിക്കുന്നതായി മഹാഭാരതത്തിൽ പറയുന്നു.
നളദമയന്തിമാർ വിദ്യ അറിയാവുന്നവർ നളൻ ഋതുപർണ്ണൻ കഥ
ഈ മന്ത്രം മനസ്സിലാക്കണമെന്നു വിചാരിക്കുന്ന് ഋതുപർണ്ണൻ ആ സമയത്ത് കാട്ടിൽ കായ്കൾ നിറഞ്ഞ ഒരു താന്നി വൃക്ഷം കണ്ടു.
അക്ഷഹൃദയമന്ത്രം അറിയാമായിരുന്നതിനാലാണ് താന്നി മരത്തിന്റെ ഇലകളും കായ്കളും ഒറ്റനോട്ടത്തിൽ എണ്ണിത്തിട്ടപ്പെടുത്തിയത്.
ഈ പുതിയ വിദ്യ പഠിച്ചതുകൊണ്ട് നളന് രണ്ടാമതു ചൂതുകളിയിൽ ജയിച്ച് നിഷധരാജ്യം തിരിച്ചെടുക്കാൻ കഴിഞ്ഞു.
കുണ്ഡിനത്തിലേക്കുള്ള ഈ യാത്രയിലാണ് അശ്വഹൃദയം , അക്ഷഹൃദയം എന്നീ മന്ത്രങ്ങൾ ഇരുവരും കൈമാറിയത്.
അവലംബം ↑ നൈഷധം -- നളചരിതം ↑ ഋതുപർണ്ണൻ - സൂര്യവംശം ↑ മഹാഭാരതം -- നളോപാഖ്യാനം -- ഡോ.പി.എസ്.നായർ -- വിദ്യാരംഭം പബ്ലിഷേസ് ↑ മഹാഭാരതം -- വനപർവ്വം ↑ അക്ഷഹൃദയ
അശ്വിനി കുമാർ (പോലീസ് ഓഫീസർ) ഇംഗ്ലീഷ് വിലാസം https://ml.wikipedia.org/wiki/Ashwani_Kumar_(police_officer)
നാഗാലാന്റിന്റെ ഗവർണ്ണറും സി.ബി.ഐ.യുടെ മുൻ തലവനുമായിരുന്നു അശ്വനി കുമാർ (ജീവിതകാലം: 15 നവംബർ 1950 - 7 ഒക്ടോബർ 2020).
നാഗാലാന്റിന്റെ ഗവർണ്ണറായി സേവനമനുഷ്ഠിച്ചിട്ടുള്ള ഇദ്ദേഹം 2013 ൽ കുറച്ചുകാലത്തേക്ക് മണിപ്പൂരിന്റെ ഗവർണ്ണർ സ്ഥാനവും വഹിച്ചിട്ടുണ്ട്.
2006 ഓഗസ്റ്റ് മുതൽ 2008 ജൂലൈ വരെ ഹിമാചൽ പ്രദേശിലെ ഡിജിപിയായിരുന്നു അദ്ദേഹം.
2008 ഓഗസ്റ്റ് 2 മുതൽ 2010 നവംബർ 30 വരെ ഇദ്ദേഹം സി.ബി.ഐ. ഡയറക്ടറായിരുന്നു.
2020 ഒക്ടോബർ 7 ന് അശ്വിനികുമാർ ആത്മഹത്യ ചെയ്തു.
ഷിംലയിലെ നോർത്ത് ഓക്കിലുള്ള വസതിയിൽ തൂങ്ങിമരിച്ച നിലയിൽ അദ്ദേഹം കാണപ്പെട്ടു.
മരണത്തിനു മുൻപ് കുറച്ചു കാലമായി അദ്ദേഹം വിഷാദാവസ്ഥയിലായിരുന്നു.
അശ്വിനി പൊന്നപ്പ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Ashwini_Ponnappa
പ്രശസ്ത ഇന്ത്യൻ  ബാഡ്മിന്റൺ താരമാണ് അശ്വിനി പൊന്നപ്പ .1989 സെപ്തംബർ 18ന് ബാംഗ്ലൂരാണ് ജനനം.
2006ലെ സാഫ് ഗെയിംസിൽ സ്വർണം,2010 കോമൺ ഗെയിംസിൽ ജ്വാലാഗുട്ടയോടൊപ്പം ഡബിൾസ് മെഡൽ,2011 ലെ വിമൺസ് ഡബിൾസ് ചാമ്പ്യൻഷിപ്പിൽ വെങ്കലം എന്നിവ എടുത്തുപറയാവുന്ന നേട്ടങ്ങളാണ്.
അശ്വിനി നാച്ചപ്പ ഇംഗ്ലീഷ് വിലാസം https://ml.wikipedia.org/wiki/Ashwini_Nachappa
ഇന്ത്യൻ ഒളിമ്പിക് താരം.
കർണാടകയിൽ ജനിച്ചു.
ബാംഗ്ലൂരിൽ വിദ്യാഭ്യാസം നേടിയ അശ്വിനി സ്കൂളിനു സമീപമുള്ള ശ്രീകണ്ഠീരവ സ്റ്റേഡിയത്തിലാണ് കായിക പരിശീലനങ്ങൾ ആരംഭിച്ചത്.
നിരന്തരമായ പരിശീലനത്തിലൂടെ കൗമാരകാലത്തുതന്നെ അനേകം സമ്മാനങ്ങൾ കരസ്ഥമാക്കി.
ആദ്യത്തെ ആൾ ഇന്ത്യാ ഓപ്പൺ നാഷണൽ സിൻഗോൾഡ് മെഡൽ നേടുകയും സംസ്ഥാന ഗവൺമെന്റിൽ നിന്ന് 1000 രൂപ കാഷ് അവാർഡായി സ്വീകരിക്കുകയും ചെയ്തു.
മാംഗളൂർ നാഷണൽസിൽ ഏറ്റവും വേഗതയുള്ള വനിതാതാരമായി തിരഞ്ഞെടുക്കപ്പെട്ടു.
1988-ൽ സിയോളിൽ നടന്ന ഒളിമ്പിക്സിലേക്കു തിരഞ്ഞെടുക്കപ്പെട്ടതാണ് അശ്വിനിയുടെ മികച്ച നേട്ടം.
1990-ൽ ഇവർക്ക് അർജുന അവാർഡ് ലഭിച്ചു .
പ്രശസ്ത അത്‌ലറ്റിക് താരമായ പി.ടി.ഉഷയെ രണ്ടു മത്സരങ്ങളിൽ അശ്വിനി പിന്നിലാക്കി.
1992-ൽ നടന്ന കൊൽക്കത്ത നാഷണൽസിന്റെ 100 മീറ്റർ, 200 മീറ്റർ, 400 മീറ്റർ, 4 x 100 മീറ്റർ റിലേ എന്നീ ഇനങ്ങളിലായി നാല് സ്വർണമെഡലുകൾ നേടി.
പരിക്കുകാരണം ബാഴ്സലോണ ഒളിമ്പിക്സിനുള്ള പരിശീലനങ്ങളിൽ പങ്കെടുക്കാൻ അശ്വിനിയ്ക്കു കഴിഞ്ഞില്ല.
ഇക്കാലത്ത് ചലച്ചിത്രരംഗത്തേക്കു പ്രവേശിച്ച അശ്വിനി അഞ്ചു ചലച്ചിത്രങ്ങളിൽ അഭിനയിക്കുകയുണ്ടായി.
ഏറ്റവും മികച്ച നവാഗതതാരത്തിനുള്ള ആന്ധ്രപ്രദേശ് ഗവൺമെന്റിന്റെ അവാർഡും നേടി.
2004 ജൂണിൽ 'കരുംഭയ്യാസ് അക്കാദമി' എന്ന പേരിൽ ഒരു സ്ഥാപനത്തിന് അശ്വിനി തുടക്കം കുറിച്ചു.
അശ്വിനിയുടെ ഭർത്താവും മുൻഹോക്കിതാരവുമായ ദത്താ കരുംഭയ്യയുടെ നാമമാണ് ഈ സ്ഥാപനത്തിനു നല്കിയിരിക്കുന്നത്.
കർണാടകയിലെ കൂർഗിലാണ് ഈ സ്ഥാപനം പ്രവർത്തിക്കുന്നത്.
സാമൂഹിക പ്രവർത്തനം നടത്തുന്ന 'പരിക്രമ' എന്ന സംഘടനയിലും സജീവാംഗമാണ് അശ്വിനി.
അവലംബം ↑ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അശ്വിനി‌ നാച്ചപ്പ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അശ്വമേധ് ദേവി
ഇന്ത്യയിലെ ഒരു രാഷ്ട്രീയപ്രവർത്തകയാണ് അശ്വമേധ് ദേവി (ജനനം 1967 സെപ്റ്റംബർ 18) .
പതിനഞ്ചാം ലോകസഭയിലേക്കു് ബിഹാറിലെ ഉജിയാർപൂർ നിയോജകമണ്ഡലത്തിൽനിന്നും തെരഞ്ഞെടുക്കപ്പെട്ട ജനതാ ദൾ (യു)  സ്ഥാനാർത്ഥിയായിരുന്നു അവർ.
ജനനവും വ്യക്തിജീവിതവും
1967 സെപ്റ്റംബർ 18നു് ബിഹാറിലെ സമസ്തിപൂർ ജില്ലയിലുള്ള മെയാരി ഗ്രാമത്തിലാണ് അശ്വമേധ് ദേവി ജനിച്ചതു്.
1979 മേയ് 7-ന് പ്രദീപ് മഹാത്തോവിനെ വിവാഹം കഴിച്ചു.
അവർക്കു് നാല് ആണ്മക്കളുണ്ട്.
അശ്വമേധ് ദേവി മെട്രിക്കുലേഷൻ വരെ പഠിച്ചിട്ടുണ്ട്.
അശ്വമേധ് ദേവി 2000-ൽ ബിഹാർ വിധാൻസഭയിലേക്കു തെരഞ്ഞെടുക്കപ്പെട്ടു.
2009 വരെ അവർ ബിഹാർ നിയമസഭയിൽ അംഗമായിരുന്നു.
ആ വർഷത്തെ തെരഞ്ഞെടുപ്പിലെ വിജയത്തിലൂടെ അവർ പതിനഞ്ചാമതു ലോകസഭയിൽ അംഗമായി.
അശ്വസനം ഇംഗ്ലീഷ് വിലാസം https://ml.wikipedia.org/wiki/Apnea
ക്രമമായ ശ്വസനപ്രക്രിയ താത്കാലികമായി നിന്നുപോകുന്ന അവസ്ഥയെ അശ്വസനം എന്നു പറയുന്നു.
ശ്വസനം തലച്ചോറിലെ ശ്വസനനിയന്ത്രണ കേന്ദ്രങ്ങളുടെ പ്രവർത്തനത്തെ ആശ്രയിച്ചാണ് നടക്കുന്നത്.
ശ്വസനനിയന്ത്രണകേന്ദ്രങ്ങളെ ഉത്തേജിപ്പിക്കുന്നത് പ്രധാനമായും രക്തത്തിലെ കാർബൺഡൈയോക്സൈഡിന്റെ ആധിക്യവും ഓക്സിജന്റെ കുറവുമാണ്.
ക്രമീകൃതശ്വസനം
ക്രമീകൃതമായ ശ്വസനം നടക്കുന്നതിന് ആവശ്യമായ ഏറ്റവും കുറഞ്ഞ കാർബൺഡൈയോക്സൈഡ് സാന്ദ്രത പോലും രക്തത്തിൽ ഇല്ലാതിരിക്കുമ്പോൾ അശ്വസനം ഉണ്ടാകുന്നു.
കാർബൺഡൈയോക്സൈഡ് സാന്ദ്രത കുറയുന്നത് പല കാരണങ്ങൾ കൊണ്ടാകാം.
ഇതു രോഗമുള്ളപ്പോഴും ഇല്ലാത്തപ്പോഴും അനുഭവപ്പെടും.
ഒരാൾ സ്വമേധായ ദീർഘമായും വളരെ വേഗത്തിലും കുറച്ചുനിമിഷങ്ങൾ ശ്വസിക്കുന്നുവെങ്കിൽ അതിനടുത്ത ചില നിമിഷങ്ങളിൽ ശ്വസനം നടക്കുകയില്ല.
ഈ സമയത്ത് ശ്വാസകോശങ്ങളിലെയും രക്തത്തിലെയും കാർബൺഡൈയോക്സൈഡ് സാന്ദ്രത ക്രമമായി വർധിക്കുന്നു.
പിന്നീട് ക്രമം തെറ്റിയ ശ്വസനമായിരിക്കും നടക്കുക.
ക്രമേണ മുറപ്രകാരമുള്ള ശ്വസനം നടക്കുന്നു.
3600 മുതൽ 4500 വരെ മീറ്റർ ഉയർന്ന പ്രദേശങ്ങളിൽ സഞ്ചരിക്കുന്ന രോഗമില്ലാത്തവരിലും, ഉറങ്ങുന്ന ശിശുക്കളിലും മുറതെറ്റിയ ശ്വസനം അശ്വസനവുമായി ഇടകലർന്നുകണ്ടുവരാറുണ്ട്.
തലച്ചോറിന്റെ ഭാഗമായ മെഡുലയെ (medulla) ബാധിക്കുന്ന ചില രോഗങ്ങൾ, ചില ഹൃദ്രോഗങ്ങൾ എന്നിവയുടെ ഫലമായും മോർഫിൻ, നിക്കോട്ടിൻ തുടങ്ങിയ മരുന്നുകളുടെ ഉപയോഗംകൊണ്ടും അശ്വസനം ഉണ്ടാകാം.
പുറത്തേക്കുള്ള കണ്ണികൾ http://kidshealth.org/parent/general/sleep/apnea.html http://www.medicinenet.com/sleep_apnea/article.htm കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അശ്വസനം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അശ്വലളിതം
ഒരു സംസ്കൃത വർണ്ണ വൃത്തമാണ് അശ്വലളിതം.
വികൃതിഛന്ദസിൽ ഉൾപ്പെട്ട വൃത്തമാണിത്.
ഇഹ പതിനൊന്നിൽ നിന്നു നജഭം ജഭം ജഭലഗങ്ങളശ്വലളിതം.
അശ്വാഭ്യാസം ഇംഗ്ലീഷ് വിലാസം https://ml.wikipedia.org/wiki/Equestrianism ഒരു യുവ കുതിര സാവാരിക്കാരൻ ഓസ്‌ട്രേലിയയിൽ കുതിരപ്പന്തയം നടത്തുന്നു സെൻട്രൽ പാർക്ക്- ന്യുയോർക്ക് 1940 മെയ്
പ്രായോഗിക തൊഴിൽ ആവശ്യങ്ങൾക്കും ഗതാഗതം , കലാപരമോ സാംസ്‌കാരികമോ ആയ വിനോദ പരിപാടികൾ, കായിക മത്സരങ്ങൾ എന്നിവക്ക് കുതിരകളെ ഉപയോഗിക്കുന്നതിനെയാണ് അശ്വാഭ്യാസം എന്ന് പറയുന്നത്.
ബ്രിട്ടൻ ഇംഗ്ലീഷിൽ( horse riding ) കുതിരസവാരി എന്നാണ് ഇത് അറിയപ്പടുന്നത്.
അമേരിക്കൻ ഇംഗ്ലീഷിൽ ( horseback riding ) കുതിരപ്പുറം സവാരി എന്നും അറിയപ്പെടുന്നു.
, കുതിര ഉപയോഗത്തിന്റെ ചരിത്രം
കുതിരകളെ മെരുക്കി എടുത്ത് ആദ്യമായി വളർത്താൻ ആരംഭിച്ചതിനെ കുറിച്ച് ധാരാളം അഭിപ്രായ വ്യത്യാസങ്ങളുണ്ട്.
എന്നാൽ, ഏകദേശ കണക്കനുസരിച്ച് ബി.സി 3500ൽ ആണ് കുതിരകളെ നാട്ടാവശ്യങ്ങൾക്കായി ഇണക്കി ഉപയോഗിക്കാൻ തുടങ്ങിയതെന്നാണ് നിഗമനം.
വിവിധ തരം കുതിരസവാരികൾ
കുതിരകളെ പോലെ വേഗതയിൽ സഞ്ചരിക്കണമെന്ന മനുഷ്യന്റെ ദീർഘകാലത്തെ ആഗ്രഹമാണ് അവനെ കുതിരയെ ഉപയോഗിക്കാൻ പ്രേരിപ്പിക്കുന്നത്.
കുതിര സവാരിക്ക് പുരാതനമായ വേരുകൾ ഉണ്ട്.
തറോബ്രെഡ് കുതിരസവാരി
ഈ കുതിരസവാരിയാണ് ഏറ്റവും ലോക പ്രശസ്തമായിട്ടുള്ളത്.
ബ്രിട്ടനിൽ ഇതിനെ ഫ്‌ലാറ്റ് റൈസിങ് എന്നാണ് അറിയപ്പെടുന്നത്.
ബ്രിട്ടനിലും അമേരിക്കയിലും കുതിര സവാരികൾ നിയന്ത്രിക്കുന്ന ജോക്കി ക്ലബ്ബുകളാണ്.
കുതിരപ്പന്തയ ഓട്ടം
പ്രത്യേകം തയ്യാറാക്കിയ ട്രാക്കുകളിൽ ഓടുകയും പ്രതിബന്ധങ്ങൾ ചാടുകയും ചെയ്യുന്ന കുരിര സവാരിയാണിത്.
ഇത് കൂടുതലായും നടക്കുന്നത് ബ്രിട്ടനിലാണ്‌.
നാഷണൽ ഹണ്ട് റൈസിങ് എന്നും ഇത് അറിയപ്പെടുന്നു.
അമേരിക്കൻ ക്വാർട്ടർ കുതിരയോട്ടം
അമേരിക്കയിൽ കൂടുതലായി കണ്ടു വരുന്ന ഒരു കുതിര സവാരി മത്സരമാണിത്.
ഒരു ക്വാർട്ടർ-മൈൽ ദൂര പരിധിക്കുള്ളിലെ കുതിരയോട്ടമാണിത്.
അമേരിക്കൻ ക്വാർട്ടർ ഹോഴ്‌സ് അസോസിയേഷൻ ആണ് ഇതിന്റെ ഔദ്യോഗികമായ അംഗീകാരം.
എൻഡുറൻസ് റൈഡിങ്
മുന്തിയ ഇനം അറേബ്യൻ കുതിരകൾക്ക് മേധാവിത്വമുള്ള ഒരു കായിക മത്സരമാണ്, അമേരിക്കയിലും യൂറോപ്പിലുമാണ് ഇത് ഏറെ പ്രശസ്തമായിട്ടുള്ളത്.
റൈസ് ആൻഡ് ടൈ
ഒരു കുതിരയും രണ്ടു മനുഷ്യരുമാണ് ഈ മത്സരത്തിൽ പങ്കെടുക്കുക.
കുതിരക്ക് സമാന്തരമായി മനുഷ്യരും ഓടുന്നതാണ് ഈ മത്സരം.
ഒളിമ്പിക്‌സിൽ
1900ൽ നടന്ന ആധുനിക ഒളിമ്പിക്‌സ് ഗെയിംസിൽ കുതിര സവാരിയും ഒരു മത്സര ഇനമായിരുന്നു.
അവലംബം Horse riding എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അശ്വിനി അക്കുഞ്ഞി ഇംഗ്ലീഷ് വിലാസം https://ml.wikipedia.org/wiki/Ashwini_Akkunji
ഇന്ത്യയിലെ ഒരു കായിക താരമാണ് അശ്വിനി അക്കുഞ്ഞി ഇംഗ്ലീഷ്: Ashwini Akkunji.
അശ്വിനി ചിതാനന്ദ ഷെട്ടി അക്കുഞ്ഞി എന്നാണ് പൂർണ്ണ പേര്.
( ജനനം 1987 ഒക്ടോ 7) വേഗതയേറിയ ഓട്ടക്കാരിയാണിവർ.
ഉഡുപ്പിയിലെസിദ്ധാപുര ആ‌ണ് സ്വദേശം.
400 മീറ്റർ ഓട്ടമത്സരത്തിലാണ് സവിശേഷ ശ്രദ്ധപതിപ്പിച്ച് മത്സരിക്കാറുള്ളത്.
2010ലെ കോമൺവെൽത്ത് ഗെയിംസിലും ഏ‌ഷ്യൻ ഗെയിംസിലും സ്വർണ്ണമെഡൽ കരസ്ഥമാക്കിയിട്ടുണ്ട്.
ഈ മത്സരത്തിലെ റിലെയിൽ മൻജീത് കൗർ , മന്ദീപ് കൗർ , സിനി ജോസ് എന്നിവരായിരുന്നു കൂട്ടുകെട്ടിലെ അംഗങ്ങൾ.e .
ഇതിന് പുറമെ 2010ൽ തന്നെ ഏഷ്യൻ ഗെയിംസിൽ 400 മീറ്റർ ഹർഡിൽസിലും വ്യക്തിഗത ഇനത്തിൽ സ്വർണ്ണം നേടി.
കർണ്ണാടക സർക്കാറിൻറെ രാജ്യോത്സവ പ്രശസ്തി ബഹുമതിയും (2010) ലഭിച്ചിട്ടുണ്ട്.
കർണ്ണാകടകയിലെ ഉഡുപ്പി,സിദ്ധാപുരത്ത് ജനനം.
മാതാവ് യശോദ ഷെട്ടി അക്കുഞ്ഞി, പിതാവ്  ബി.ആർ.ചിതാനനന്ദ ഷെട്ടി.
കൃഷി ഉപവജീവനമായി പരിഗണിക്കുന്നവരാണ് കുടുംബം.
അതെസമയം കായിക മേഖലയോടുള്ള താൽപ്പര്യം ഒട്ടും കുറവില്ല.
അഞ്ച് ഏക്കറോളം വിസ്തൃതിയുള്ള കമുങ്ങിൻ തോട്ടത്തിലൂടെ സഹോദരങ്ങളായ ദീപ്തിയോടും അമിത്തിനോടുമൊപ്പം കളിച്ചാണ് വളർന്നത്.
നേരത്തെ ഇന്ത്യൻ റെയിൽവെയിൽ ജീവനക്കാരിയായിരുന്നു അശ്വിനി.
നിലവിൽ പഞ്ചാബ്, പാട്യാല കോർപ്പറേഷൻ ബാങ്കിൻറെ മാനേജർ പദവിയിലാണ്.
അംഗീകാരങ്ങൾ,ബഹുമതികൾ
2010 ൽ കർണ്ണാടക സർക്കാർ രാജ്യോത്സവ് അവാർഡ് നൽകി ആദരിച്ചു.
ഒരു ലക്ഷം രൂപയും 20 ഗ്രാം സ്വർണ്ണവും അടങ്ങുന്നതായിരുന്നു പുരസ്കാരം.
ബംഗളുരു വികസന വകുപ്പിൻറെ കീഴിൽ വീട് നിർമ്മാണത്തിനുള്ള സ്ഥലവും അനുവദിച്ചു.
2010ലെ സ്വർണ്ണ മെഡൽ നേടിയതിനെ തുടർന്ന് കേന്ദ്ര സർക്കാറും റെയിൽവെയും സംസ്ഥാന സർക്കാറും സാമ്പത്തിക സഹായം നൽകിയിരുന്നു.
അവലംബം പുറം കണ്ണികൾ IAAF profile for അശ്വിനി അക്കുഞ്ഞി
ഐസ് ഗ്രാൻഡ് ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Ise_Grand_Shrine
ജപ്പാനിലെ മി പ്രിഫെക്ചറിൽ സ്ഥിതി ചെയ്യുന്ന ഒരു ഷിന്റോ ദേവാലയമാണ് ഐസ് ഗ്രാൻഡ് ക്ഷേത്രം (伊勢神宮, ഐസെ ജിങ്കു), ഔദ്യോഗികമായി ജിങ്കു (神宮) എന്നറിയപ്പെടുന്ന ഈ ക്ഷേത്രം സൂര്യദേവത അമതേരാസുവിന് സമർപ്പിച്ചിരിക്കുന്നു.
ഐസെ ജിങ്കു എന്നത് രണ്ട് പ്രധാന ആരാധനാലയങ്ങളായ നായികു (内宮), ഗെകു (外宮) എന്നിവയെ കേന്ദ്രീകരിച്ച് നിരവധി ഷിന്റോ ആരാധനാലയങ്ങൾ ഉൾക്കൊള്ളുന്ന ഒരു ദേവാലയ സമുച്ചയമാണ്.
അകത്തെ ദേവാലയം, നായികു (ഔദ്യോഗികമായി "കോട്ടൈ ജിങ്കു" എന്നും അറിയപ്പെടുന്നു), മധ്യ ഐസിന്റെ തെക്ക് ഉജി-താച്ചി പട്ടണത്തിലാണ് സ്ഥിതി ചെയ്യുന്നത്.
അമതരാസുവിന്റെ ആരാധനയ്ക്കായി സമർപ്പിച്ചിരിക്കുന്ന ഈ ക്ഷേത്രത്തിൽ അവർ വസിക്കുന്നു എന്ന് വിശ്വസിക്കപ്പെടുന്നു.
ക്ഷേത്ര കെട്ടിടങ്ങൾ കട്ടിയുള്ള സൈപ്രസ് മരം കൊണ്ടാണ് നിർമ്മിച്ചിരിക്കുന്നത്.
ആണികൾ ഉപയോഗിച്ചിട്ടില്ല പകരം യോജിപ്പിച്ച മരം ഉപയോഗിച്ചാണ് നിർമ്മിച്ചിരിക്കുന്നത്.
ഗെകു (ഔദ്യോഗികമായി "ടൊയൂക്ക് ഡെയ്ജിംഗ" എന്നും അറിയപ്പെടുന്നു) എന്ന അകലെയുള്ള ദേവാലയം, നായിക്കിൽ നിന്ന് ഏകദേശം ആറ് കിലോമീറ്റർ അകലെയാണ് സ്ഥിതി ചെയ്യുന്നത്.
ഇത് കൃഷിയുടെയും നെല്ല് വിളവെടുപ്പിന്റെയും വ്യവസായത്തിന്റെയും ദേവനായ ടോയോക്ക്-ഓമിക്കാമിക്ക് സമർപ്പിക്കപ്പെട്ടതാണ്.
നായികു, ഗെകു എന്നിവയ്ക്ക് പുറമെ, ഐസ് സിറ്റിയിലും പരിസര പ്രദേശങ്ങളിലും 123 ഷിന്റോ ആരാധനാലയങ്ങൾ കൂടിയുണ്ട്.
അവയിൽ 91 എണ്ണം നായിക്കുമായും 32 എണ്ണം ഗെക്കുമായും ബന്ധപ്പെട്ടിരിക്കുന്നു.
സേക്രഡ് മിററിന്റെ ഭവനം എന്ന് കരുതപ്പെടുന്ന ഈ ദേവാലയം ഷിന്റോയുടെ ഏറ്റവും വിശുദ്ധവും പ്രധാനപ്പെട്ടതുമായ സ്ഥലങ്ങളിൽ ഒന്നാണ്.
രണ്ട് സൈറ്റുകളിലേക്കും പ്രവേശനം കർശനമായി പരിമിതപ്പെടുത്തിയിരിക്കുന്നു.
നാല് ഉയരമുള്ള തടി വേലികൾക്ക് പിന്നിൽ മറഞ്ഞിരിക്കുന്ന കേന്ദ്ര ഘടനകളുടെ മേൽക്കൂരകൾ കാണുന്നതിന് അപ്പുറം പൊതുജനങ്ങൾക്ക് അനുവാദമില്ല.
എന്നിരുന്നാലും, മൈജി കാലഘട്ടത്തിലെ അലങ്കാര നടപ്പാതകൾ ഉൾപ്പെടെയുള്ള വനത്തിൽ സഞ്ചാരികൾക്ക് ചുറ്റിക്കറങ്ങാൻ സ്വാതന്ത്ര്യമുണ്ട്.
എഡോ കാലഘട്ടത്തിൽ, പത്തിൽ ഒരു ജാപ്പനീസ് ദേവാലയത്തിലേക്ക് ഒകേജ് മൈരി തീർത്ഥാടനം നടത്തിയതായി കണക്കാക്കപ്പെടുന്നു.
അതനുസരിച്ച്, ആരാധനാലയത്തിലേക്കുള്ള തീർത്ഥാടനം വാണിജ്യപരവും മതപരവുമായ ആവൃത്തിയിൽ അഭിവൃദ്ധിപ്പെട്ടു.
ചരിത്രരേഖകൾ അനുസരിച്ച്, 1625-ൽ 50 ദിവസം കൊണ്ട് 3.62 ദശലക്ഷം ആളുകളും 20 വർഷം കൂടുമ്പോൾ നടക്കുന്ന മഹോത്സവം നടന്ന 1829-ൽ മൂന്ന് ദിവസം കൊണ്ട് 1.18 ദശലക്ഷം ആളുകളും ദേവാലയം സന്ദർശിച്ചു.
ആരാധനാലയം സങ്കേതമായി കണക്കാക്കപ്പെടുന്നതിനാലും വിശ്വാസികൾ ഇത് ബലിയായി കണക്കാക്കിയതിനാലും സുരക്ഷാ പരിശോധനകളൊന്നും നടത്തിയില്ല.
ഐസെയുടെ രണ്ട് പ്രധാന ആരാധനാലയങ്ങളും പഴയ വിനോദ ജില്ലയായ ഫുറൂയിച്ചിയിലൂടെ കടന്നുപോകുന്ന ഒരു തീർത്ഥാടന പാതയാണ്.
ഐസ് ദേവാലയത്തിലെ പ്രധാന പുരോഹിതനോ പുരോഹിതയൊ ജപ്പാനിലെ ഇംപീരിയൽ ഹൗസിൽ നിന്ന് വരണം.
കൂടാതെ ദേവാലയത്തിന്റെ മേൽനോട്ടം വഹിക്കാനുള്ള ഉത്തരവാദിത്തവും ഉണ്ടായിരിക്കണം.
എമിരിറ്റസ് അകിഹിതോ ചക്രവർത്തിയുടെ മകൾ സയാകോ കുറോഡയാണ് ഈ ദേവാലയത്തിലെ ഇപ്പോഴത്തെ പ്രധാന പുരോഹിത.
ദേവാലയം സ്ഥാപിക്കൽ Bird's eye view of the area surrounding the Gekū shrine A free-range chicken roaming the grounds, considered to be the divine messenger of Amaterasu.
നിഹോൻ ഷോകി പറയുന്നതനുസരിച്ച് ഏകദേശം 2000 വർഷങ്ങൾക്ക് മുമ്പ്, സുനിൻ ചക്രവർത്തിയുടെ മകളായ ദിവ്യ യമതോഹിം-നോ-മിക്കോട്ടോ , ആധുനിക നാരാ പ്രിഫെക്ചറിലെ മിവാ പർവതത്തിൽ നിന്ന് അമതരാസു ദേവിയെ ആരാധിക്കാൻ സ്ഥിരമായ ഒരു സ്ഥലം തേടി പുറപ്പെട്ടു.
20 വർഷമായി ഓമി, മിനോ മേഖലകളിലൂടെ അലഞ്ഞു.
അവരുടെ തിരച്ചിൽ ഒടുവിൽ അവരെ ആളൊഴിഞ്ഞതും മനോഹരവുമായ ഈ ഭൂമിയിൽ (ഐസെ) ഞാൻ താമസിക്കാൻ ആഗ്രഹിക്കുന്നു" എന്ന അമതരാസുവിന്റെ ശബ്ദം കേട്ട് നായികു സ്ഥാപിച്ചതായി പറയപ്പെടുന്ന ആധുനിക മീ പ്രിഫെക്ചറിലുള്ള ഐസിലേക്ക് എത്തിച്ചു. യമതോഹിം-നോ-മിക്കോട്ടോയുടെ യാത്രയ്ക്ക് മുമ്പ്, യമാറ്റോയിലെ സാമ്രാജ്യത്വ വസതിയിലും പിന്നീട് കിഴക്കൻ നാര തടത്തിലെ കസനൂയിയിലും അമതേരാസു ആരാധിക്കപ്പെട്ടിരുന്നു. രാജകുമാരി യമതോഹിം-നോ-മിക്കോട്ടോ ഉജി-താച്ചി ഗ്രാമത്തിൽ എത്തിയപ്പോൾ ആ പ്രദേശം അമതേരാസു ദേവിക്ക് വേണ്ടി പ്രതിഷ്‌ഠിച്ചതായി അവർ അമ്പത് മണികൾ സ്ഥാപിച്ചു. അതിനാലാണ് നദിയെ ഇസുസു അല്ലെങ്കിൽ "അമ്പത് മണികൾ" എന്ന് വിളിക്കുന്നത്.
ബിസി 4 എന്ന പരമ്പരാഗത സ്ഥാപന തീയതി കൂടാതെ, 3, 5 നൂറ്റാണ്ടുകളിലെ മറ്റ് തീയതികൾ യഥാക്രമം നായികു, ഗെകു എന്നിവയുടെ സ്ഥാപനത്തിനായി മുന്നോട്ട് വച്ചിട്ടുണ്ട്.
നായിക്കിലെ ആദ്യത്തെ ദേവാലയ കെട്ടിടം ടെൻമു ചക്രവർത്തി (678-686) സ്ഥാപിച്ചതാണ്.
692-ൽ അദ്ദേഹത്തിന്റെ ഭാര്യ ജിറ്റോ ചക്രവർത്തിയായിരുന്നു ആദ്യത്തെ ആചാരപരമായ പുനർനിർമ്മാണം നടത്തിയത്.
ഹിയാൻ കാലഘട്ടത്തിന്റെ തുടക്കത്തിൽ സാമ്രാജ്യത്വ രക്ഷാകർതൃ വസ്തുക്കളായി മാറിയ ഒരു കൂട്ടം ആരാധനാലയങ്ങളിൽ ഈ ദേവാലയം മുൻപന്തിയിലായിരുന്നു.
965-ൽ, മുറകാമി ചക്രവർത്തി ജപ്പാന്റെ കാവൽ കാമിക്ക് പ്രധാനപ്പെട്ട സംഭവങ്ങൾ റിപ്പോർട്ട് ചെയ്യാൻ സാമ്രാജ്യത്വ ദൂതന്മാരെ അയക്കാൻ ഉത്തരവിട്ടു.
ഈ ഹെയ്‌ഹാക്കുകളെ തുടക്കത്തിൽ ഐസ് ദേവാലയം ഉൾപ്പെടെ 16 ആരാധനാലയങ്ങളിൽ സമർപ്പിച്ചിരുന്നു.
കുറിപ്പുകൾ അവലംബം Hvass, Svend M. (1998).
Ise – Japan's Ise Shrines – Ancient yet New .
Aristo Publishing.
ISBN 87-985103-3-9 Ponsonby-Fane, Richard .
Studies in Shinto and Shrines.
Kyoto: Ponsonby Memorial Society.
OCLC 399449 പുറംകണ്ണികൾ വിക്കിമീഡിയ കോമൺസിൽ ഈ ലേഖനവുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ് ( വർഗ്ഗം )
വിക്കിവൊയേജിൽ നിന്നുള്ള ഐസ് ഗ്രാൻഡ് ക്ഷേത്രം യാത്രാ സഹായി ഔദ്യോഗിക വെബ്സൈറ്റ് Ise Jingu – Iseshima General Sightseeing Guide Ise City Tourist Industry Society New York Public Library Digital Gallery, early photograph of Ise Shrine compound Photographs of the Ise Shrine by Yoshio Watanabe , Canadian Centre for Architecture Smithsonian Magazine – This Japanese Shrine Wheelchair Accessibility of Shrine Geographic data related to Ise Shrine Naikū at OpenStreetMap
ഐസ് ബക്കറ്റ് ചലഞ്ച് ഇംഗ്ലീഷ് വിലാസം https://ml.wikipedia.org/wiki/Ice_Bucket_Challenge Doing the ALS Ice Bucket Challenge
അമിട്രോഫിക് ലാറ്ററൽ സ്ക്ലീറോസിസ് (എഎൽഎസ്) എന്ന രോഗത്തെക്കുറിച്ച് പൊതുസമൂഹത്തിൽ അവബോധമുണ്ടാക്കുന്നതിനും ഇതിനെതിരെ പോരാടാൻ ഫണ്ട് ശേഖരിക്കുന്നതിനുമായാണ് എഎൽഎസ് അസോസിയേഷൻ ഐസ് ബക്കറ്റ് ചലഞ്ചിന് രൂപം കൊടുത്തത്.
ഐസ് കട്ട നിറച്ച ഒരു ബക്കറ്റ് വെള്ളം തലയിലൂടെ ഒഴിക്കുക എന്ന പ്രോഗ്രാം അതിനിടയിൽ വൻ തരംഗം സൃഷ്ടിക്കുകയാണ്.
ഒന്നുകിൽ വെല്ലുവിളി സ്വീകരിക്കുക, അല്ലെങ്കിൽ മോട്ടോർ ന്യൂറോൺ ഡിസീസ് ഫണ്ടിലേക്ക് 100 ഡോളർ സംഭാവന ചെയ്യുക.
അല്ലെങ്കിൽ രണ്ടും കൂടി ചെയ്യുക-ഇതാണ് ഐസ് ബക്കറ്റ് ചലഞ്ച്.
എഎൽഎസ് അസോസിയേഷന്റെ ഐസ് ബക്കറ്റ് ചലഞ്ചി ന്റെ ഭാഗമായാണ് പ്രമുഖർ തലയിൽ ഐസ് വെള്ളമൊഴിക്കുകയും വീഡിയോ പോസ്റ്റ് ചെയ്യുകയും ചെയ്യുന്നത്.
വെല്ലുവിളി ഏറ്റെടുക്കുന്നവർ മൂന്ന് പേരെ കൂടി  വെല്ലുവിളിക്കണം.
എഎൽഎസ് എന്നറിയപ്പെടുന്ന ഈ അസുഖം തലച്ചോറിനെയും ഞരമ്പിനെയും സ്പൈനൽകോഡിനെയും ബാധിക്കുകയും വ്യക്തിയെ തളർവാതത്തിലേക്ക് നയിക്കുകയും ചെയ്യുന്ന രോഗമാണ്.
Atlanta Falcons players, coaches, and staff take the Ice Bucket Challenge
ആർക്കും ഈ ചലഞ്ചിൽ പങ്കെടുക്കാം.
ഇതിനായി ഒരു ബക്കറ്റ് ഐസ് വെള്ളമെടുത്ത് തലയിലൂടെ ഒഴിക്കുകയാണ് ചെയ്യേണ്ടത്.
അതിന്റെ ഫോട്ടോയെടുത്ത് സോഷ്യൽ മീഡിയകളിൽ പോസ്റ്റ് ചെയ്യുകയും വേണം.
കൂടാതെ മൂന്ന് സുഹൃത്തുക്കളെ ഇതിൽ പങ്കെടുക്കാൻ വെല്ലുവിളിക്കുകയും വേണം.
ഇതുവരെ ഫലപ്രദമായ ചികിത്സ കണ്ടുപിടിക്കാത്ത മഹാരോഗമായ മോട്ടോർ ന്യൂറോൺ ഡിസീസ് മൂലം ലോകമാകമാനമായി നിരവധി രോഗികൾ നരകയാതന അനുഭവിക്കുന്നുണ്ട്.
നിരവധി സെലിബ്രിറ്റികളാണ് ചലഞ്ചിൽ പങ്കാളികളായിക്കൊണ്ടിരിക്കുന്നത്.
ഫേസ്‌ബുക്ക് സ്ഥാപകനായ മാർക്ക് സുക്കർബർഗ് ഐസ് ബക്കറ്റ് ചലഞ്ചിൽ പങ്കെടുത്ത് തലവഴി വെള്ളമൊഴിക്കുകയും ബിൽഗേറ്റ്‌സിനെ ഇതിൽ പങ്കെടുക്കാൻ വെല്ലുവിളിക്കുകയും ചെയ്തത് വാർത്തകളിൽ നിറയുകയും ഇതിന്റെ ദൃശ്യങ്ങൾ വൈറലായി പടരുകയും ചെയ്തിരുന്നു.
ഇക്കാലം വരെയും അധികമാരും കേട്ടിട്ടു പോലും ഇല്ലാതിരുന്ന ഒരു അസുഖം.
പൊതുജനങ്ങൾക്കിടയിൽ അതേക്കുറിച്ചു ബോധവത്കരണം നടത്തുന്നതിനായി അമേരിക്കയിലെ എഎൽഎസ് അസോസിയേഷൻ തുടങ്ങിവച്ച ഐസ് ബക്കറ്റ് ചലഞ്ച് ഇപ്പോൾ ലോകം മുഴുവൻ പടർന്നു പിടിച്ചിരിക്കുന്നു.
കോറി ഗ്രിഫിൻ എന്നയാളാണ് ആദ്യമായി സ്വന്തം തലയിൽ വെള്ളമൊഴിച്ചു പ്രചരണത്തിനു തുടക്കം കുറിച്ചത്.
സോഷ്യൽമീഡിയകളിൽ പടർന്നു പിടിക്കുകയാണിപ്പോൾ ഈ ഐസ് ബക്കറ്റ് ചാലഞ്ച്.
ഓരോ ദിവസവും സിനിമാരംഗത്തും കായികരംഗത്തും നയതന്ത്രരംഗത്തു നിന്നുമെല്ലാമുള്ള പ്രമുഖർ തലയിലൂടെ ഒരു ബക്കറ്റ് വെള്ളം ഒഴിക്കുന്ന വാർത്തകളാണ് ഫെയ്സ്ബുക്ക് അടക്കമുള്ള സോഷ്യൽമീഡിയകളിൽ നിറയുന്നത്.
വെല്ലുവിളി ഏറ്റെടുത്ത പ്രമുഖർ
മാർക്ക് സുക്കർബർഗ് , ബിൽ ഗേറ്റ്സ് , ആപ്പിൾ സിഇ ടിം കുക്ക് , അമെരിക്കൻ മുൻ പ്രസിഡൻറ് ജോർജ് ബുഷ് , ജസ്റ്റിൻ ബീബർ , ലേഡി ഗാഗ , ഗായികയും മോഡലുമായ ഇഗി അസാലിയ , നടൻ ക്രിസ് പാറ്റ് , ഓപ്ര വിൻഫാറ്റ് , ജെന്നിഫർ ലോപ്പസ് എന്നിവരാണ് വെല്ലുവിളി ഏറ്റെടുത്തവരിൽ പ്രമുഖർ.
ടെന്നിസ് താരം രോഹൻ ബൊപ്പണ്ണയാണ് ഇന്ത്യയിൽ ആദ്യമായി ഐസ് ബക്കറ്റ് ചാലഞ്ച് തുടങ്ങിവച്ചത്.
അതിനു പുറകേ സാനിയ മിർസ , റിതേഷ് ദേശ്മുഖ് , മഹേഷ് ഭൂപതി , യുവരാജ് സിങ് തുടങ്ങിയവരും ഒരു ബക്കറ്റ് വെള്ളത്തിൻറെ വെല്ലുവിളി ഏറ്റെടുത്തു.
അക്ഷയ് കുമാർ ദക്ഷിണാഫ്രിക്കയിലെ കേപ്ടൗണിൽ വച്ചാണ് ഐസ് ബക്കറ്റ് വെല്ലുവിളി ഏറ്റെടുത്തത്.